45 positibo berri azken orduetan Eibarren, etengabe dihardu igotzen kutsatze berrien kopuruak - etakitto.eus\nErrekor berria izan genuen atzo Eibarren, positibo berrien kopuruari dagokionez: 45 kasu berri zenbatu zituzten, aurreko egunean baino 18 gehiago (asteartean 40 izan ziren atzemandako kasuak, eta 27 asteazkenean). Azken astean, guztira, 198 kasu berri egon dira Eibarren eta intzidentzia tasa 1042,35 da gure herrian, gaur eman dituzten datuen arabera; 1028,71 Ermuan; 949,50 Elgoibarren eta 826,45 Deban. Eskualdeko lau herri horiek koronabirusaren semaforo gorrian aurkitzen dira.\nEskualdeko beste herrietan 12 kasu baieztatu zituzten atzo Ermuan, 8 Elgoibarren, 5 Soraluzen, eta bana Mallabian eta Mendaron. Eskualdean, beraz, 74 positibo berri atzoko egunean.\nAtzo, 16.237 test diagnostiko egin ziren EAEn, eta horietatik 1.325 positiboak izan ziren. Lurraldeen arabera: 140 Araban, 605 Bizkaian, 570 Gipuzkoan eta 10 Euskaditik kanpo bizi diren pertsonetan. Ospitaleen egoera dela eta, COVID-19aren ondorioz 63 pertsona ospitaleratu zituzten atzo, eta 84 pertsona ZIUn daude.\n« ‘Emakumerik gabe, Eibar, ez litzateke gaur egungoa izango’ liburua salgai egongo da Liburu Azokan Zapatuan kotxeekin karabanan protesta egiteko deia egin du Osasuna eta Eskubideak taldeak »


PP Plastikozko Lurrin Mini Banaketa Inbutua\nHasiera » Osagarriak » Inbutua\nInbutu motak eta funtzioak\n1. Inbutu arrunta: gehitu likidoa ontzi txiki batera edo iragazkiaren esekidura.\n2 lepoko inbutu luzea: erreaktoreari likidoa gehitu.\n3 bereizteko inbutua: bereiztu dentsitate desberdineko eta disolbaezinak diren bi likido mota, edo erantsi likidoa erantsi tantaz.\nDiseinua: forma desberdinek efektu desberdinak dituzte.\nJiangyin Beauty Packaging profesionala da PP Plastiko Mini Perfumeak banatzeko inbutua fabrikatzailea, saldu plastikozko inbutuak fabrikatik kanpoko prezioa, ongi etorria Perfume inbutua / 3ml plastikozko inbutua / funtsezko inbutua / plastiko inbutua / Metal inbutua / aluminiozko inbutua prezio ezin hobea da.\n1. Tolestu iragazki papera erditik eta tolestu birritan jarraian 90 ° -ko angelu erdiko forma osatzeko.\n2. Sakatu hiru geruza alde batetik eta ireki beste aldea inbutua osatzeko.\n3. Jarri inbutu formako paperezko iragazkia inbutuan. Paper iragazkiaren ertzak inbutukoa baino txikiagoa izan behar du. Bota ur garbia inbutuko ahoan bustitako iragazki papera inbutuko hormako eranskailuaren kontra makurtzeko, eta bota gainerako ur garbia, erabiltzeko. Jiangyin Beauty Packaging perfume plastikozko inbutu mini fabrikatzaile profesionala da, erosi MOQ fabrikako prezioan oinarrizko inbutu txikia.\n4. Jarri inbutua iragazki-paperarekin iragazkiaren iragazki-euskarrian (burdinazko euskarri-eraztuna, esaterako), eta jaitsi inbutuko lepoa iragazki-ontzia edo probeta jasotzeko eta egin inbutuko lepoaren punta hartzailearen hormaren kontra. ontzia likido zipriztinak ekiditeko.\n5. Iragazi beharreko likidoa inbutuan injektatzerakoan, eskuineko beiratxo likidoa eskuinean, eskuineko beirazko makila ezkerraldean eta itxi beirazko makilaren beheko muturra inbutuaren beheko aldean, beraz edalontziaren ahoa beirazko makilatik gertu dago, iragazi beharreko likidoa edalontziaren ahoan zehar irteten da eta gero inbutura isurtzen da beira-makilaren inklinazioarekin batera. Likidoen mailak ezin du inbutuaren paperezko iragazkiaren altuera gainditu. Jiangyin Beauty Packaging profesionala da PP Plastiko Mini Perfumeak banatzeko inbutua fabrikatzailea, saldu plastikozko inbutuak fabrikatik kanpoko prezioa, ongi etorria Perfume inbutua / 3ml plastikozko inbutua / funtsezko inbutua / plastiko inbutua / Metal inbutua / aluminiozko inbutua prezio ezin hobea da.\n6. Likidoa iragazki-paperetik igarotzen denean eta inbutuko lepotik behera doanean, egiaztatu likidoa edalontziaren paretatik isurtzen den eta edalontziaren beheko aldean injektatzen den. Bestela, edalontzia mugitu edo inbutua biratu beharko zenuke inbutuaren punta eta edalontziaren hormako eranskailua finkatzeko, likidoa edalontziaren hormatik jaitsi dadin.\nForma: Inbutua heldulekuarekin\nPrezioa: FOB Shanghai $0.03-0.05/pcs\n24 orduko lineako kontsulta\nJiangyin Beauty Packaging perfume plastikozko inbutu mini fabrikatzaile profesionala da, erosi MOQ fabrikako prezioan oinarrizko inbutu txikia.\nKolore: Bezeroen beharren arabera pertsonaliza daiteke.\nSerigrafia: Serigrafiatu daiteke eta bezeroen eskakizunen arabera estanpa daiteke.\nMOQ: MOQ 10000 pcs da eta entrega epea 20 egun ingurukoa da.\nOntziak: Kartoi-ontziak bezeroaren eskakizunen arabera.


Arrigorri, hondartza irisgarria | | Berria\nOndarroako Arrigorri hondartza oso ederra da, irisgarria, aniztasun funtzionala dutenentzako ere ederki prestatua.\nOndarroako Arrigorri hondartza. ONDARROAKO UDALA\nOndarroan itsasoak eta mendiak aurrez aurre begiratzen diote elkarri. Tradizioak eta modernitatea elkarrekin bizi dira, eta ondare historikoa ezagutzeko modukoa da. Ondarroak harritu egingo du bisitaria bere bizitasunagatik eta indarragatik, eta abegikorra delako. Ondarroak ongi zaintzen ditu bisitariei erakusteko altxor preziatuak.\nHorietako bat Arrigorri hondartza da. Ederra da, familiarekin edo lagunekin egoteko modukoa, eguzkia hartzen, paseatzen eta itsasoan bainua hartzen. Gainera, irisgarria da, aniztasun funtzionala dutenentzako ere ederki prestatuta baitago.\nHondartza Denontzat programa martxan dago Ondarroako Arrigorri hondartzan. ONDARROAKO UDALA\nHauek dira Arrigorri hondartzak eskaintzen dituen zerbitzuak aniztasun funtzionala dutenentzat:\n• Aldagela egokitu pribatua, dutxa eta guzti.\n• Hondartzarako sarrera irisgarria.\n• Ohiko egurrezko pasarelei gehitutako gomazko beste pasarela batzuk, mugikortasun arazoak dituztenei uretarainoko bidea errazteko. Ondarroako Udalak eta Cikautxo enpresak daukaten elkarlanerako hitzarmenari esker daude pasarela horiek.\n• Kanpoko dutxa egokituak.\n• Hondartzaren sarreran, txartel berezia daukaten gidarientzako aparkalekuak.\n• Sarreran, irisgarritasuna bermatzeko iturria (aurten lekuz aldatu dena irisgarritasuna bermatzeko).\n• Hondartza Denontzat programa. Bainu lagunduko zerbitzua eskaintzen du Bizkaiko Foru Aldundiak, ibilgailu anfibioekin.\nHobekuntza horiek Ondarroako Udala herriko Karenka elkartearekin egiten ari den elkarlanaren ondorio dira. Karenka elkartea, hain zuzen, aniztasun funtzionala duten Ondarroako umeen gurasoek osatzen dute. Haiek dira lehen eskutik beharrizanak ikusten dituztenak, eta, horregatik, udala eta Karenka eskutik ari dira lanean, udalaren ongizate batzordearen bidez. Helburua da Arrigorri hondartza herritar guztientzat irisgarria izatea, apurka-apurka.\nOndarroan toki interesgarriak ezagutzeko, otordua egiteko eta ostatu hartzeko, kontsultatu\nOndarroako udalak babestutako edukia


Espainiako Auzitegi Nazionalean deklaratu dute gaur sei pertsonak, preso politikoei egindako ongi etorrien harira\nEguerdian deklaratu dute Espainiako Auzitegi Nazionalean Garazi Autor, Ikerne Indakoetxea, Jorge Olaiz, Irati Tobar, Miren Zabaleta eta Alberto Matxainek. "Terrorismoa goratzearen delitu jarraitua" leporatzen diete, eta auzia, preso politikoei ongi etorriak egiteko egitura jakinik ote dagoen aztertzea da. Auzipetuta dauden beste sei pertsona ere deklaratzera deitu ditu epaileak, martxoaren 3rako.\nArgazkia: El Mundo\nGaurko, hilak 24, sei pertsona zeuden Espainiako Auzitegi Nazionalean deklaratzera deituta. Arrazoia, preso politikoei egindako ongi etorriak antolatzea. Manuel García Castellon epailea arduratuko da harrera horiek antolatzeko eta koordinatzeko egitura jakinik ote dagoen egiaztatzeaz, eta horretarako, 2016tik 2019ra bitartean egindako 95 ongi etorri ikertuko ditu.\nAuzipetuei "terrorismoa goratzearen delitu jarraitua" egozten diete. Gaur deklaratu dute, hala, Miren Zabaleta, Jorge Olaiz, Garazi Autor, Ikerne Indakoetxea, Alberto Matxain eta Irati Tobarrek. Urtebete baino gehiago darama zabalik auziak.\nAbokatuaren arabera, batez ere Kalera Kalera dinamikaren inguruan galdetu die gaur epaileak.\nBeste hitzordu bat martxoaren 3an\nBeste sei pertsona ere deitu dituzte Madrilen deklaratzera, martxoaren 3rako. Guardia Zibiliak urtarrilaren 22an atxilotu zituen haietako lau, ongi etorriekin lotuta orduan ere: Oihana Garmendia, Antton Lopez. Haimar Altuna eta Oihana San Vicente.\nJuan Mari Olanok eta Julen Larrinagak ere martxoan deklaratu beharko dute auzitegian. 2008. urtean zigortu zituzten biak, Amnistiaren Aldeko Batzordeen aurkako auzian.


Eusko Jaurlaritzaren eta Extremadurako Juntaren arteko zerbitzuen berrerabilpenaren adibide bat - Eusko Jaurlaritza - Euskadi.eus\nEusko Jaurlaritzaren eta Extremadurako Juntaren arteko zerbitzuen berrerabilpenaren adibide bat\nExtremadurako Juntak atzotik erabiltzen du Eusko Jaurlaritzaren aplikazioa bere parke mugikorra kudeatzeko. Dispositibo hori errepikatzeko interesa dutela baieztatu diote Eusko Jaurlaritzari, azken asteetan bi erakundeen artean egin dituzten doikuntza batzuk erantsiz.\nAdministrazio publikoan aktiboak eta aplikazioak berrerabiltzea ez da ohikoa erakundeen artean, nahiz eta Espainiako legeriak, zehazki 11/2002 Legeak, berrerabilpena bultzatzen duen eraginkortasunean aurrera egiten laguntzen duelako eta jadanik sortuta dauden soluzio eta azpiegiturak partekatzea sustatzen duelako administrazio elektronikoaren alorrean. Hala ere, kasgu gehienetan, administrazio bakoitzak bere neurrira eginiko aplikazioa garatu edo eskuratu ohi du.\nExtremadurako Gobernua duela urtebete inguru jarri zen harremanetan Eusko Jaurlaritzarekin parke mugikorra kudeatzeko duen aplikazioa erabiltzeko asmoaren berri emateko. Aplikazio honen helburua ibilgailuen kudeaketa, eskaerak eta esleipenak ebaztea da, baita mantentze lanekin, tailerrarekin, berrikuspenekin, aseguruekin eta abarrekin zerikusia duen guztia ere. Aplikazioa taula batzuen mantentzean oinarritzen da, eta taula horietatik parke mugikorraren funtzionamendurako beharrezkoak diren datuak hartuko dira. Mantentze hori oso lan garrantzitsua da aplikazioak ondo funtziona dezan.\nTEKGUNEAn adibide hori efizientzia handiagoa lortzeko bide gisa ikusten dugu, martxoaren 24ko eta 25eko jardunaldietan erakutsi genuen bezala. (Working days, egunak).


Abisu legal honek (hemendik aurrera “Abisu Legala”) http://www.okainformatika.com (hemendik aurrera “Web orria”) internet atariaren zerbitzuaren erabilera arautzen du. Horren arduradunak MIGUEL FERNANDEZ ETA HIBAI BILBAO dira. Helbide soziala BEKOIBARRA 13, 2.pisua 6.atea. E95411101 IFK zenbakia. 48300 posta kodea, GERNIKA-LUMO, BIZKAIA.\nOrokorrean MIGUEL FERNANDEZ ETA HIBAI BILBAOk, telematika-zerbitzuen erabiltzaileekin dituzten harremanak (webean agertzen dira) espainiako legeriaren eta jurisdikzioaren menpe daude.\nBi aldeek berariaz uko egiten diote ordezkatu liezaiekeen eskumenari eta Bilboko Auzitegien baitan jartzen du kontratuzko baldintzen interpretazio eta betetzeak sor dezakeen edozein eztabaidaren aurrean erabakitzeko ahalmena.\nErabiltzaileak informazia jasotzeaz gain, onartu egiten du aipatutako web orrirako sarrerak ez dakarrela, inolaz ere, Enpresarekin harreman komertzialen hastapena. Web orriaren jabeak ez du bat egiten bere laguntzaileek web orrian adierazitako iritziekin. Enpresak bere web orrian egoki iruditzen zaizkion aldaketak egiteko eskubidea erreserbatzen du. Web orrian agertzen diren edukiak eta zerbitzuak eta baita horiek zerbitzarian aurkezteko edota aurkitzeko forma ere aldatu, ezabatu edo gehitu ditzake.\nWeb orrien edukien, diseinu grafikoaren eta kodeen jabetza intelektualaren eskubideen titulartasuna MIGUEL FERNANDEZ ETA HIBAI BILBAO, C.B.renak dira. Eta beraz, kopia, banaketa, komunikazio publiko, eraldatze edo beraien web orrien edukiekin egin daitekeen bestelako ekintzak debekatuta daude, ezta iturriak aipatuta ere, MIGUEL FERNANDEZ ETA HIBAI BAILBAO, C.B.k idatziz baimendu ezean. Izen komertzial, marka edo Enpresaren web orrien edozein motatako edukien ikur guztiak bere jabeenak dira eta legeak babesten ditu.\nMIGUEL FERNANDEZ ETA HIBAI BILBAO, C.B.ren web orrietan agertzen diren loturek (linkak) helburu informatiboa baino ez dute eta ez dute, inolaz ere, horien gaineko iradokizun, gonbidapen edo gomendiorik egiten.\nDatu Pertsonalak Babesteko abenduaren 13ko 15/1999 Lege Organikoan (PBLO) aurreikusitakoa betez, MIGUEL FERNANDEZ E HIBAI BILBAO, C.B.k jakinarazten dio erabiltzaileari datu pertsonalak babesteko fitxategi automatizatu bat dagoela. Fitxategi hori MIGUEL FERNANDEZ E HIBAI BILBAO, C.B.k berak sortu du eta hartzailea bera da. Horren xedea, erabiltzailearekiko mantenimendua eta kudeaketa burutzea da, baita informazioa ematea ere. Honako baldintza orokorrak onartu direnean, MIGUEL FERNANDEZ E HIBAI BILBAO, C.B.k erabiltzaileari eskatuko dizkio bere zerbitzuak emateko ezinbestekoak diren zenbait datuak.\nFitxategiak eta formularioak erregistratu\nErregistroko formularioa betetzea derrigorrezkoa da web gunean eskainitako hainbat zerbitzu ikusi eta erabiltzeko. Eskatutako datu pertsonalak ematen ez badira edo datuak babesteko politika ez bada onartzen, ezin da datu pertsonalak eskatzen den edozein sustapenetan izena eman, erregistratu edo parte hartu.\nDatu Pertsonalak Babesteko abenduaren 13ko 15/1999 Lege Organikoan ezarritakoarekin bat etorriz, erabiltzaile gisa erregistratzeagatik lortutako datu pertsonalak MIGUEL FERNANDEZ E HIBAI BILBAO, C.B.ren jabetzako fitxategi batean sartuko dira. IFZ: E95411104. Sozietatearen helbidea: BEKOIBARRA 13, 2. PISUA 6. ATEA, PK 48300 GERNIKA-LUMO, BIZKAIA. Era berean, ekainaren 11ko 48300ko 1720/2007 Errege Dekretuan xedatuta dauden segurtasun neurriak ezarri dira.\nEmandako datuen zuzentasun eta benetakotasuna\nErabiltzailea da sartutako datuen benetakotasun zein zuzentasunaren erantzulea. MIGUEL FERNANDEZ E HIBAI BILBAO, C.B. horri buruzko edozein erantzukizunetik kanpo geratzen da. Edonola ere, erabiltzaileek emandako datu pertsonalak zehatzak nahiz benetakoak direla eta indarrean daudela bermatzen dute. Halaber, konpromisoa hartzen dute horiek egunean edukitzeko. Erabiltzaileak onartu du erregistratzeko formularioan informazio oso eta zuzena ematea. MIGUEL FERNANDEZ E HIBAI BILBAO, C.B.k ez dauka erantzukizunik berak sortu ez duen informazioa, edo beste iturri batekoa ez bada benetakoa. Beraz, ez dauka erantzukizunik informazio hori erabiltzearen ondorioz sortu ahal diren kalteengatik. MIGUEL FERNANDEZ E HIBAI BILBAO, C.B.k eskubidea dauka bere web orrietako edukia eguneratu, aldatu edo ezabatzeko, eta posible da mugak jartzea edo informazioa ikusten ez uztea. MIGUEL FERNANDEZ E HIBAI BILBAO, C.B.k ez dauka erantzukizunik erabiltzaileak MIGUEL FERNANDEZ E HIBAI BILBAO, C.B.k emandako informazioaren errakuntza, akats edo omisioen ondorioz gertatzen diren kalteengatik, betiere MIGUEL FERNANDEZ E HIBAI BILBAO, C.B. sozietatetik kanpoko iturriek emandakoa denean.\nWeb guneak ez du cookierik erabiltzen. Horiek erabiltzaileak berak bere terminalean dituen informazio taula fisikoak dira eta erabiltzaileari atarian nabegatzea errazten diote. Edonola ere, erabiltzaileak fitxategi horiek instalatzea eragozteko moduan konfiguratu dezake nabigatzailea.\nMIGUEL FERNANDEZ E HIBAI BILBAO, C.B.ren helburuak honako hauek dira: Erabiltzailearekiko harremana mantentzea nahiz kudeatzea, eta informatzeko zereginak.\nGure zerbitzuetariko zenbait beren-beregi adingabekoei bideratuta egonez gero, MIGUEL FERNANDEZ E HIBAI BILBAO, C.B.k gurasoen edo tutoreen baimena eskatuko du datu pertsonalak jaso edo, hala badagokio, horien tratamendu automatizatua egiteko.\nMIGUEL FERNANDEZ E HIBAI BILBAO, C.B.k ez dizkie hirugarrenei datuak lagako.\nDatuak ikusi, zuzendu, ezabatu edo aurka egiteko eskubidea egikaritzea\nMIGUEL FERNANDEZ E HIBAI BILBAO, C.B.k Datu Pertsonalak babesteko segurtasun mailak hartu ditu, legeak eskatutakoaren arabera. Halaber, MIGUEL FERNANDEZ E HIBAI BILBAO, C.B.ri emandako Datu Pertsonalak galtzea, txarto erabiltzea, aldatzea, horiek baimenik gabe ikustea eta lapurtzea ekiditeko asmoz bere esku dauzkan baliabideak eta neurri tekniko gehigarriak instalatzen saiatzen da. MIGUEL FERNANDEZ E HIBAI BILBAO, C.B. ez da erantzulea izango interferentzia, omisio, eten, birus informatiko, matxura telefoniko edo sistema operatiboaren deskonexioen ondorioz gertatutako kalteengatik, arazo tekniko horiek ez badira MIGUEL FERNANDEZ E HIBAI BILBAO, C.B.ren erruz gertatu; ez da erantzulea izango sistema elektronikoaren atzerapen edo blokeoak gertatzen badira, linea telefonikoen gainkarga edo bestelakoengatik, edo Datuen Prozesuen Zentroan, Interneten edo bestelako sistema elektronikoetan gainkarga egoteagatik sortu diren kalteengatik, ezta hirugarren pertsonek eragiten dituzten kalteengatik ere, MIGUEL FERNANDEZ E HIBAI BILBAO, C.B.ren kontrolpean ez badaude. Hala ere, erabiltzaileak jakin behar du Interneteko segurtasun neurriak ez direla menderaezinak.\nErabiltzaileak adierazten du jakinarazi zaizkiola datu pertsonalak babesteari buruzko baldintzak, MIGUEL FERNANDEZ E HIBAI BILBAO, C.B.k datu horiek era automatizatuan tratatzea onartuz eta onetsiz. Halaber, tratamendu hori Datu Pertsonalak Babesteko Politikan azaldutako moduan egingo da, bere helburuekin bat etorriz. Atari honetan eskainitako hainbat zerbitzuk baldintza partikularrak eduki ditzakete, Datu Pertsonalak babesteari dagokionez, aurreikuspen zehatzekin.


Posted tagged ‘sorkuntza tailerra’\nSORKUNTZA TAILERRA I: Bikote Fantastikoa\nIraila 30, 2010\n4. mailakoak lanean hasteko prest daude, eta hauxe da gure lehendabiziko proposamena: zer gertatuko litzateke zerikusirik ez duten bi hitz elkarren ondoan jarriko bagenitu? Hitzek solte esanahi bana dute, baina zer gertatzen da elkarren ondoan jarrita? Bada, gure irudimena dantzan jarriko dutela berehalaxe…\nLehenego saio honetan bi hitz aukeratu ditugu: ESKUA eta ILARGIA. Berba horiekin nahi beste konbinazio sor daitezke: ilargiaren eskuak, eskutik ilargiraino, eskuak ilargian, ilargia eskura, eskua ilargiarentzat,…\neta bikote horietatik abiatuta istorio bat sortuko dugu. Honezkero, idazleak jo eta ke ari dira lanean, emaitzak laster irakurriko ditugu.\nGU ERE IDAZLE\nAurten DBHko 4. mailakoek Sorkuntza-Tailerrari hasiera emango diote. Honen bitartez somenari leiho bat irekitzeko asmoa dugu, eta ariketa jostagarrien bitartez literatura testu laburrak sortu.\nIkasturtean zehar hamar bat saio burutuko ditugu, eta eguneroko gramatika eta sintaxia apur bat albora utzita, hizkuntza tresna erabilgarria, moldagarria eta gustagarria izan daitekeela frogatuko dugu.\nNork daki! Agian hauen artean, etorkizuneko idazle bat dugu!


Lanuzteak aurreikusten dituzte Bizkaiko etxez-etxeko zerbitzuko langileek — ELA Sindikatua\nLanuzteak aurreikusten dituzte Bizkaiko etxez-etxeko zerbitzuko langileek\nLanuzteak aurreikusten dituzte Bizkaiko etxez-etxeko zerbitzuko langileek Etxez etxeko Laguntza Zerbitzuak, gizarte zerbitzu publikoa izan arren, azken urteotan hainbat murrizketa jasan ditu, kalitatezko zerbitzu eta lan eskubideen bermea izan ordez, enpresen irabaziak lehenesten dituelako. Hori dela eta, ELA, LAB, UGT eta USOk dei egiten diegu bai erakunde publikoei zein patronalari baldintzak hobetuko dituen negoziaketan has daitezen. Sindikatuen aldarrikapena lana eta lan orduak bermatzea da, baita galdutako eros-ahalmena berreskuratzea ere. https://www.ela.eus/eu/gizalan/albisteak/lanuzteak-aurreikusten-dituzte-bizkaiko-etxez-etxeko-zerbitzuko-langileek https://www.ela.eus/eu/gizalan/albisteak/lanuzteak-aurreikusten-dituzte-bizkaiko-etxez-etxeko-zerbitzuko-langileek/@@download/image/etxez-etxe.jpg\nEtxez etxeko Laguntza Zerbitzuak, gizarte zerbitzu publikoa izan arren, azken urteotan hainbat murrizketa jasan ditu, kalitatezko zerbitzu eta lan eskubideen bermea izan ordez, enpresen irabaziak lehenesten dituelako. Hori dela eta, ELA, LAB, UGT eta USOk dei egiten diegu bai erakunde publikoei zein patronalari baldintzak hobetuko dituen negoziaketan has daitezen. Sindikatuen aldarrikapena lana eta lan orduak bermatzea da, baita galdutako eros-ahalmena berreskuratzea ere.\nELA, LAB, UGT eta USOk salatu dutenez, zerbitzua ez da bermatzen eta ordu kopurua %30ean murriztu da gutxi gora-behera Bizkaia osoan. Gainera, langileei ez zaie enplegua bermatzen eta, soldatak izoztuta egonik, langileak eros-ahalmena galduz joan dira. Bestalde, azpimarratzekoa da langile gehienak emakumeak direla, hortaz, berriz ere ondorioztatu genezake prekarietateak emakume aurpegia duela.\nBurutuko diren ekimenak honako hauek izango dira:\nUrriak 10, asteartea: Bilboko udaletxe aurrean elkarretaratzea, 17:30ean.\nUrriak 17, asteartea: Santurtziko udaletxe aurrean elkarretaratzea, 17:30ean.\nAzaroak 7, asteartea: Getxoko udaletxe aurrean elkarretaratzea, 17:30ean.\nAzaroak 14, asteartea: Bilbon manifestazioa, 17:30ean.\nBestalde, urrian erakundetan ordezkatuak dauden alderdi politikoei elkartzeko hitzordua eskatuko zaie, gure egoeraren eta eskarien berri izan dezaten, eta bide batez, Udaletan konpromisoak hartzea eskatuko zaie.\nHonez gain, mobilizazio hauek egin ostean, beste fase batean sartuko direla adierazi dute. Bide batez, lanuzteen berri eman dute:\nAbenduak 1, ostirala: 12:30tatik 14:30tara (2 ordu), eskualdeetan elkarretaratzeak.\nAbenduak 15, ostirala: 11:30tatik 14:30tara (3 ordu), 13:30tan Bilboko udaletxe aurrean elkarretaratzea.\nAbenduaren 22an, ostirala: 8:30tatik 12:30tara (4 ordu) 10:00tan Bilbon manifestazioa.


Zabalik eskolako materiala erosteko diru-laguntzak eskatzeko epea — Amorebieta-Etxanoko Udala\nZabalik eskolako materiala erosteko diru-laguntzak eskatzeko epea\n• 35.000 euro baino gehiagoko errentarik ez duten familiek diru-laguntza hauek eskuratu ahal izango dituzte. • Eskolako materiala Amorebieta-Etxanoko dendetan erosi beharko da. • Oinarriak betetzen dituzten interesdunek euren eskaera aurkeztu ahal izango dute udaleko HAZ-an\nAmorebieta-Etxano, 2019ko urriaren 24a. Amorebieta-Etxanoko Udalak eskolako materiala eskuratzeko herrikoentzat diru-laguntzak ematea onartu du. Datozen asteetan, behin ordenantza indarrean sartu ondoren, Udalak zornotzarrei horren berri emango die, oinarriak azalduz eta eskariak aurkezteko epea zein den esanez. Hezkuntzan aukera berdintasun printzipioa gauzatu dadin, Udalak beharrezkoa ikusten du haur hezkuntza, lehen hezkuntza eta bigarren hezkuntzako ikasleei eskolarako beharrezko materiala eskuratzea errazteko neurriak martxan jartzea.\nHorrela, diru-laguntza hau eskuratu ahal izango dute familiaren errentak 35.000 euro gordin gainditzen ez dituztenek. Lau pertsona edo gehiago dituzten familia unitateentzat muga hori 40.000 eurokoa izango da. Diru-laguntzaren zenbatekoari dagokionez, 20 eta 80 euro artekoa izango da, familia unitate bakoitzaren errentaren arabera. Diru-laguntzen eskaerak Udaleko HAZ-n egin beharko dira abenduaren 15era arte.


Hiru3 Jaia | Hiru3 Jaia EITBren Bilboko egoitzan, irailaren 15ean\nHiru3 Jaia heldu da!\nEITBk Bilbon duen egoitzara jende ugari hurbildu da Hiru3 Jaia ospatzeko! Txirri, Mirri eta Txiribiton Junior pailazoak bertan ditugu gerturatzen diren haur guztiei ongi-etorria eginez.\nHiru3 Jaia 2013\nHiru3 jaia, irailaren 15ean, Bilbon\nHiru3 Jaia, EITBko haurren komunitatearen egun handia, heldu da Bilbora. Jolasak, dantzak eta dibertsio ugari izango da egunean zehar, eta, nola ez, baita haurrek hain gustuko dituzten Doraemon, Shin Chan eta Txirri, Mirri eta Txiribiton Junior pailazoak. Hiru3 pertsonaia berriei izena emateko lehiaketako irabazleak ere bertan jakinaraziko dira.\nEITBk Bilbon duen egoitzan izango da aurten haurren festa. Kanpoaldean puzgarriak, freskagarriak eta Kalitatea markako oilasko erreak jateko aukera izango da.\nEgoitza barruan izango dira jaiko ekitaldi nagusiak. Alde batetik, Txirri, Mirri eta Txiribiton Junior pailazoak bertan izango ditugu gerturatzen diren haur guztiei ongi-etorria eginez. Horrekin batera, Shin Chan, Doraemon eta Nobita marrazki bizidunetako pertsonaiekin argazkiak ateratzeko aukera ere izango da. Argazki saio ugari izango dira gaur eta horiek guztiak Hiru3 komunitatearen atarian ikusi ahal izango dira ondoren.\nBideo-jokoekin jolasteko gune bat, izarrak nolakoak diren ikasteko platerioa eta Erdizka Lauetan taldeak eskainitako dantzaldia ere Hiru3 Jaiko ekitaldietako beste batzuk izango dira.\nEITBren egoitza handia barrutik ezagutzeko aukera ere dago; bisita gidatuak egingo dira telebista baten "tripak" nolakoak diren ikusteko. Eta horrez gainera, Oihan Vega esataria ezagutu eta Gaztea Irratian nola lan egiten den ikusi ahal izango da.\n10:00etatik 15:00etara, zatoz EITBren Bilboko egoitzara!


Hitz atseginak | Ibaizabal\nGaia: Haurren lehen ohiturak ikastea.\nBildumaren laburpena: Txikienek lehenengoz egin behar diete aurre ulertzen ez dituzten eta beldurtzen edo urduri jartzen dituzten egoera batzuei. Eguneroko ikaskuntzan, ohitura berriak berenganatu behar dituzte.\nLiburuaren laburpena: Krokodilo, kanguru, tximino, hartz eta katu txikiek adeitsuak izaten eta besteekin behar bezala portatzen ikasi behar dute. Izan ere, adeitsu izaten eta jokamolde egokiak izaten ere ikasi egiten da.\nALICE LE HÉNAND Sukaldaritzaz gozatzen du gaztaren bidez eta parke paristarretan korrika egitea gustatzen zaio. Liburuak oro har gustatzen zaizkio eta gazteentzako liburuak bereziki. Gainera, argitaratzailea da eta Parisen bizi da, gazta-fabrika batetik ez oso urrun.\nThierry Bedouet (1970) irudigile frantziarra da; umeentzat marratzeaz gainera, komikiak eta gazteentzako istorioak ere egiten ditu. Naturarekin kezkatsua da. Argitaletxe pare bat ere sortu ditu.\n• Bildumako beste bi lan, non protagonistek ohitura berriak ikasi behar baitituzte:\n+ Adeitsuak izatea eta besteekin behar bezala portatzea.\n+ Pixoihala kentzen hastea, pixontzia erabiltzeko.\n• Egoeren segida, non zenbait pertsonaiak egoera berari egin behar baitiote aurre eta erreakzio desberdinak baitituzte.\n• Gatazkak modu atseginean eta dibertigarrian planteatzen dira.\n• Azal gogorreko liburuak, azal hegalekin eta ertz biribilduekin; oso egokiak ume txikientzat.\n• Albo bateko erlaitzetik tira egitean, irudia aldatzen da; beraz, orrialde bikoitz bakoitzak bi eszena erakusten dizkigu.\nSustatzen diren balioak: Lehen ohiturak ikastea. Beldurrei aurre egiteko trebetasunak garatzea. Animaliaren mundua ezagutzea. Naturarekiko eta inguratzen gaituen munduarekiko interesa.\nBildumako beste izenburu batzuek:\n978-84-9106-214-7 Ondo lo egin!\nItzulpena: Leire Mendizabal (Saretik).


Merkatari eta ostalaritza lokalen hondakinen bilketan aldaketak izango dira bihar eta datorren larunbatean — Berbia\nMerkatari eta ostalaritza lokalen hondakinen bilketan aldaketak izango dira bihar eta datorren larunbatean\nForuen enparantza, kale Zaharra, kale Barria eta Atzeko kaleko lokal jabeek ez ohiko batze puntuetara atera beharko dute organikoa\nJaiak tarteko, datozen bi asteburu hauetan, kale Zaharra, kale Barria eta Atzeko kalea trafikorako itxita egongo dira eta hondakinak batzen pasatzen den kamioiak ezin izango du sartu. Ondorioz, bihar, San Migel egunez, eta baita datorren zapatuan ere, Herri egunez, aipatu kaleetako eta plazako taberna, komertzio eta elkarteetako arduradunek, hondakin organikoak inguruko beste batze puntuetara atera beharko dituzte.\nMankomunitateko ordezkariek, aurreko urteetako batze puntuak erabili daitezen gomendatzen dute. Hau da, plaza eta kale Zaharrekoek, Txaketua alboko ONCE kabina ondoko aparkalekuan utzi ahal izango dute organikoa, edo Lizaur kaleko eskegitokiaren inguruan, plaza eta kale Barria behealdekoek, Portu taberna pareko espaloian, eta kale Barria goialdean nahiz Atzeko kalean lokala dutenek, Ramon Irizar kaleko eskegitokiaren inguruan. Organikoaren bilketa egiten duten kamioiak Oñatiko zerbitzua ahalik eta azkarren betetzen saiatuko dira bihar eta hurrengo larunbatean, horregatik, hondakin organikoak goizeko lehen orduan ateratzea eskatzen zaie merkataritza eta ostalaritza lokal jabeei.\nOharra, kale Zaharra, Foruen enparantza, kale Barria eta Atzeko kalean dauden denda, taberna, jatetxe eta elkarteen arduradunentzat da. Herriko gainontzeko zonaldetan dauden merkatal eta ostalaritza lokalei normaltasunez jasoko baitzaie organikoa datozen bi larunbatetan.


'Ama' eta 'herria' hitzak, hiru diziplinatatik ikusita - Oñati - 2020-11-22 - Goiena.eus\n'Ama' eta 'herria' hitzak, hiru diziplinatatik ikusita\nXabi Gorostidi 2020-11-20 10:55\nMixel Ducau, Andoni Egaña, Caroline Philips eta Andoni Salamero. (Argazkia: Caroline Phillips)\n"Amalurra hitza asko erabiltzen dugu; baita ama-hizkuntza ere... beraz, zergatik ez Amerri? Demagun Oñatin zu zarela bizirik dagoen pertsona bakarra; kasu horretan, Oñati zu zarela esango genuke. Baina Oñatin 12.000 pertsona bizi badira, ez da hain erraza. Horietako bakoitzak bere pentsaera du, bere estetika... baina herriak denak batzen ditu. Norbanako horien guztien herria bat da, bakarra da, eta hala ulertzen dut nik Amerri kontzeptua", azaldu du Andoni Salamero olerkigile eta ikuskizunaren sortzaileak. Domekan taularatuko dute, Oñatiko Santa Ana antzokian –19:00etan–, Musikegunak jaialdiaren baitan. Salamero ez da bakarrik arituko. Mixel Ducau musikaria, Caroline Philips abeslaria eta Andoni Egaña bertsolaria izango ditu oholtzan bidelagun, eta poesiaren, musikaren eta bertsogintzaren prismetatik plazaratuko dituzte Amerri hitz jokoaren atzean ezkutatzen dutena.\nIkuskizunean zer-nolako hausnarketak dauden galdetuta, zera erantzun du: "Duela bi urte hasi nintzen gidoia idazten. Ama hil zitzaidan, eta dolu moduko bat da niretzako. Hamahiru paragrafo ditu, eta bakoitzean gai bat: horien artean daude, besteak beste, eredu batzuei jarraitzeko gizarteak duen morrontza, norberaren erabakiak beste batzuengan delegatzeko dugun joera, teknologiarekiko mendekotasuna, talentua aurkitzeko beharra, sormenaren balioa eta euskara".\nHerriko artistentzat lekua\nAipatutako lau artistez gain, Oñatiko beste hiruk hartuko dute parte: Maider Arregi eta Bittor Zubiagirre bertsolariek, eta baita Haritz Olaeta musikariak. "Ahalegina egiten dugu tokian tokiko artistek gurekin parte har dezaten. Hala egin genuen Zumarragan, eta halaxe egingo dugu Oñatin ere. Azken finean, denok eduki nahi izan dugu aukera bat sentitu, maitatu eta izanarazten gaituen hori plazaratzeko. Are gehiago, norbere herritarren aurrean. Beraz, ahal dugun heinean, euren talentua oholtza gainean erakusteko espazio hori eskaintzen diegu tokian tokiko artistei".


Jai ederra Zornotza'ko karmeldar lekaretxean! Iragarrita egoanez, urrillaren 30'an, Kristo Errege egunez ospatu gendun, Euskalerriko olerzale auta baturik; beste zeinbatek ezin-etorria iragarri eben, Bordari'k eta A. Goiria'k batik bat. Bizi-bizi agiri zan alkar maitasuna ta umore ona olako jaietan oi danez, bai goizean bai arratsaldean. Beti alai ta baketsu, zortzigarren urtez ospatu dogu aurten, eta, egia esan, ba-dau jai onek gure biotzak sorgindu ta erakarten ditun barne ixill adierazo eziña.\nGoizeko amaiketan abestu zan meza nagusia, karmeldar eleiz txukuna jentez beterik egoala; dana euskeraz, abesti, otoitz, irakurgai, ebanjelio ta gaiñerakoak. Etxaniz'tar Nemesi apaizak, aurreko urteetan lez, Kristo Erregea ta euskal gauzak goraldu zitun bere itzaldi xamurrean.\nEtxaniz ta A. Onaindia mai-buruko, sariak banandu ziran gero, alkar-giro biotz-erdiragarrian. Olerkari saritu bakotxak bere lana irakurri eban. Alkar izketa, Deunoro'ren bertsozko ekiñaldia ta Aurraitz'ek irakurri euskun Enbeita'tar Kepa'ri ta Lauaxeta zanari buruzko lanagaz amaitu gendun goizeko jarduna.\nGuztiz, berrogetamabi olerki-lan artu ziran. Lirika saillerako amar; Aurraitz'en Menperatuen didarra ta Muniategi'tar Sabin'en Itzartze izan ziran sarituak; Aurraitz'en Gau ankerra'k aipamena izan eban. Poema soillerako, iru; Manterola'tar Gabirel olerkari zarrak, bere Gure asmoa lanarekin, eroan eban saria; Satarka'k (Izar pozgarria) eta Bilbao'ko seme E. Artetxe-Egia'k, aipamena. Alegi-saillerako, bat; Igotz'en 12 ipuiñezko sorta. Bertso-saillerako, iru; Enbeita'tar Balendin'en Bertsolaria (12 lan) saritua ta Paulino Solozabal'en Buru (14 lantxo), aipagarri.\nOrdu bat eta erdietan, bazkari ederra, gizalege ta urkotasunik begikoenean. Zintzurra busti ta urdailla zerbait zanpatu ostean, euskaldunok oi dogunez, ba-zan an bertsorik, kanturik eta izkirimirik urgari. Ta, azkenez, jaiari ereiñotz-adar bikaiña jarteko, E. Erkiaga euskaltzaiñak, beste urteetan lez au be, labur ea zeatz mamindu euskun aurten il yakun Arrutza'tar Mikel euskal idazle ugari ta olerkari leunaren iduri betea.


IK4-Ikerlanek 19,4 milioi euroko sarrerak izan zituen 2015ean, aurreko urtean baino %9 gehiago - Arrasate - Goiena.eus\nLeire Kortabarria 2016-05-21 08:00\nIK4-Ikerlanen batzar orokorrean parte hartu duten ordezkari batzuk.\nIK4-Ikerlan zentro teknologikoak 19,4 milioi euroko diru sarrerak izan zituen pasa den urtean, aurreko urtean baino %9 gehiago. Urteko diru sarrera guztietatik %56 (hau da, 10,9 milioi euro) enpresekin batera garatutako I+G+Bko jardueretatik etorri zen, eta %39 (7,6 milioi euro), berriz, zentroak berak hainbat administrazioren finantzaketarekin egindako ikerketetatik.\nDatu horiek eguen arratsaldean Arrasateko Garaia Berrikuntza Gunean egin duen Batzar Nagusian aurkeztu zituen erakundeak, Zientzia, Teknologia eta Berrikuntzaren Euskal Sareko erakunde, enpresa eta kideren ordezkariak aurrean zirela.\nIkerlanen ustez, bereziki garrantzitsua da enpresekiko kontratuetatik datozen diru sarrerak handitu izana: “Partida honen igoerak oso harro sentiarazten gaitu, izan ere, ondo erakusten du gai izan garela gure bezeroen leialtasunari eusteko, baita garai konplexuenetan ere”, adierazi zuen zentroko zuzendari nagusi Marcelino Caballerok.\n2015eko balantzean emaitza positiboa dute, baita ere, administrazio publikoetatik datozen sarrerek (Eusko Jaurlaritza, Europako Batasuna eta Estatuko Administrazio Orokorra, batez ere). “Proiektu hauei esker, abangoardiako ezagutzak eskuratu eta sortu ditzakegu, industriaren sektorerako balio erantsi handiko berrikuntzak sortzeko”, azpimarratu zuen Caballerok.\n44 proiektutan parte hartu zuen 2015ean\nAzken ekitaldian zehar, Ikerlanek 44 ikerketa proiektutan parte hartu zuen (aurreko ekitaldian baino sei proiektu gehiago), eta horien artean zentroak gidatutako hiru proiektu europar daude (Multipartes, Batteries 2020 eta Angelab). Horrez gain, ikertzaileek 36 artikulu zientifiko argitaratu zituzten eta hainbat kongresutan 52 hitzaldi egin zituzten. Bestalde, pasa den ekitaldian 38 doktoretza tesi egon ziren martxan, eta horietatik hiru aurkeztu egin ziren, eta beste zazpi tesi berriri eman zitzaien hasiera.\nZentroak, bestalde, nazioartean duen lankideen sarea handitu zuen, hiru unibertsitaterekin hitzarmenak izenpetuta (Oviedoko unibertsitatea, Zuricheko ETHa (Suitza) eta KU Leuven (Belgika).\nDatozen lau urteotan, 10 milioiko inbertsioa\nEkitaldi honetan bertan, erakundeak Ikerlan2020 bere plan estrategiko berriaren ildo nagusiak aurkeztu ditu, datozen lau urteetan zentroaren jarduera gidatuko baitu. Euskal industriaren lehiakortasuna hobetzeko funtsezko elementu bihurtu eta posizio hori indartzeko asmoarekin, Ikerlanek 10 milioi euro inbertituko ditu azpiegiturak eta ekipamenduak hobetzeko eta bere lan taldea indartzeko.


Txikipedia:Solido - Wikipedia, entziklopedia askea.\nIzotz-bloke bat itsasoan, hots, egoera solidoan dagoen ura.\nSolidoa materiaren egoeretako bat da, egoera likido eta gas egoerarekin batera.\nSolido batek forma eta bolumen iraunkorra izaten du, inoiz aldatzen ez dena berez; hau da, normalean, eskuekin zanpatuta ere, solido baten forma eta bolumena ez dira aldatzen. Dena dela, solido guztiek ez dituzte ezaugarri berberak; adibidez, solido elastikoak luzatu eta deformatu egin daitezke halako puntu bateraino apurtu gabe, baina beren jatorrizko forma eta bolumenera itzultzen dira.\nSolido batzuk, presio edo tenperatura aldaketaren ondorioz, beste egoera batera pasa daitezke; adibidez, izotza berotzen denean urtu egiten da, likido bihurtzen da, ura alegia; eta ur hori asko berotuz gero, lurrundu egiten da, hau da, gas bihurtzen da.\nSolido motak[aldatu | aldatu iturburu kodea]\nSolidoen atomoen arteko loturen indarra erakarpen-indarraren araberakoa da. Horren arabera, hiru solido mota daude atomoen loturak nolakoak diren kontuan izanda:\nSolido ioniko kristalinoa. Esate baterako, sodio kloruroaren kristala (gatz arrunta). Metal baten eta ez-metal baten arteko lotura da. Sodio ionikoaz eta kloro ionikoaz osatuta dago, katioien eta anioien arteko erakarpen-indarraren eraginez.\nSolido kobalentea. Ez-metalen artekoa da. Atomoek elektroiak konpartitzen dituzte lotura kobalenteen bitartez: adibidez, diamantea eta silikona. Solido kobalenteetan, konposatu organiko gehienetan bezala, Van der Waalsen Indarraren ondorioz, molekulek erakartzen dute elkar. Beste era batean esanda, atomo edo molekula apolarren artean erakartze-indar ahulak sortzen dira, edota molekulen arteko dipolo-dipolo indarren bitartez lotzen dira.\nSolido metalikoa. Atomo metalikoen artean gertatzen da. Metalek elektroiak partekatzen dituzte, eta hodei elektronikoa sortzen dute.\nOrriaren azken aldaketa: 7 uztaila 2020, 15:58.


Iparreko Frontea ebakuatu eta gero, Euzkadiko Gudontzidian edo Merkantzia Ontziterian aritutako ofizial eta marinel pila handi samar bat aurkeztu zitzaion Eusko Jaurlaritzari, Bartzelonan baitzen orduan. Eusko Jaurlaritzak berehala jarri zuen pertsonal hori Errepublikaren Gobernuaren eskura. Denbora batez hainbat gestio egin zituzten Armadaren ontziren batera-edo destinatzeko, baina Armadak berak ez zuen ideia oso begi onez ikusi. Gestioek jarraitu egin zuten gero Gobernuaren beste sail batzuetan. 1938ko apirilean soldadu frankistak Mediterraneora iritsi ziren Vinaroztik, eta lurralde errepublikarrak bitan zatituz Katalunia bereizi zuten beste lurralde leialetatik. Orduan sortu zen itsas zerbitzu bat antolatzeko asmoa, bi zonak lotzeko eta pertsonala, posta ofiziala eta horni batzuk batetik bestera eramateko zerbait behar zen eta.\nIdeia horren bultzatzaile nagusia, eta destinorik ez zuten euskal marinelak eginkizun horretan erabiltzea bururatu zitzaiona, Juan Víctor Etxebarria komandantea izan zen, sozialista bilbotarra bera, eta Karabineroen Zuzendaritza Nagusiko komisario politikoa. Bere proposamena onartua izatea lortu zuen Etxebarriak, eta sasoi hartan Julio Tomás Rementeria komandanteak, bilbotarra hau ere, zuzentzen zuen Ogasun eta Ekonomia Ministerioko Garraio Buruzagitza Nagusiari atxiki zioten zerbitzua; azkeneko honen ordez, 1938aren amaiera aldean Manuel Fresno Urzay koronela jarri zuten.\nEfektiboak eta antolaketa\nEuskal marinelak, 1938ko maiatzaz geroztik, Karabineroen Gorputzean sartu ziren, eta lanbide mailaren arabera atxiki zituzten kapitain (merkantzia kapitain edo lehen makinariak), teniente (pilotu edo 2. makinariak), sarjentu (patroi, telegrafista edo mekanikariak) edo kabu (kontramaisu edo makina-arduradunak) mailetara. Pertsonal guzti hau, 500 gizon inguruko taldea azken batean, ontzitalde txiki bat tripulatzera igaro zen; ontzitalde honetakoak ziren:\nNere Ametza yatea (359 tg), ontzitaldeko ontzirik handiena; Elantxobeko Nicolas Gabikagogeaskoa kapitainari eman zioten honen agintea.\nTabacaleraren I-1 zainketako txalupa (128 tg), Euskaldunan eraikitakoa zen, eta Bilboko Ricardo Letamendia kapitainak agintzen zuen.\nTabacaleraren “C” motako hainbat txalupa, txikiagoak guztiak. Horietako batean Francisco Larrea teniente bermeotarrak zuen agintea.\nBelaontzi motoredun batzuk, 100 eta 300 tona artekoak eta lastertasun eskasekoak. Tartean ziren Margarita Taberner (130 tg), Gernikako Pedro Ruiz de Loizaga kapitainak agintzen zuena; Comercio (91 tg), Juan Endeiza kapitainak, gernikarra hau ere, agindutakoa; Arsenio Cañada (338 tg), Busturiako Felix Gorriño kapitainak agindua; Cala Castell (194 tg), Bermeoko Jose Arana tenienteak agindua; Cala Tramontana, Cala Fornell, Malvarrosa, ...\nHainbat yate eta txalupa, gehienetan zainketa eta portuko zerbitzuetara emanak, esaterako Brabo (52 tg), Bilboko Pedro Aranguena kapitainak agintzen zuena.\nOntzietako batzuek metrailadore bat edo bi zeramatzaten aire defentsarako, beste batzuk, ordea, batere armarik gabe zihoazen. Guzti-guztiei zenbaki bat ematen zieten, M.H.F. siglak (Ministerio de Hacienda-Flota) aurrean zituztela. Ontzi horiek operazio basetzat hartzen zituzten gune nagusiak Bartzelona, Garraio Buruzagitza Nagusiaren egoitza, eta Valentzia ziren, Buruzagiordetzaren egoitza berau. Gainera itsasbazterreko herri garrantzitsu guztietan postuak zeuden. Itsasoko Karabineroen koartela Premiá de Mar-en kokatu zuten, Bartzelonatik hurbil, eta bertan biltzen zen erreteneko pertsonala destino zain zegoen bitartean.\n1938ko uztailetik gerra amaitu arte, Itsasoko Karabineroek etengabe jardun zuten Levanteko kostaldean zehar lotura eta garraio txikiko egitekoetan, Karabineroen Gorputzari berezkoak zitzaizkion kaietako zainketa, arrantzuaren antolaketa, eta abarrez gain. Karabineroen ontziak normalean gauez ibiltzen ziren, abiazioaren edo ur gaineko ontzien erasoetatik alde egin nahian. Hala eta guztiz ere, bidaietan ez zen arriskurik falta.\nHorietako gau batean, Nere Ametza Bartzelonatik Valentziara zihoala, eta Tarragona pasatuxe, errebeldeen ontziteriako hainbat ontzirekin egin zuen topo, eta errekonozitzera hurbildu zitzaizkion. Nere Ametzak britainiar Itsas Erreserbaren white ensign altxatu zuen, eta ontziek urrunera jo zuten. Alabaina, Gabikagogeaskoa kapitainak bazituen despistatu ote zituen zalantzak, eta oso ikatz frantziar txarra erretzen ari zirenez, 4 korapilotik gorako lastertasunik ezin zutenez hartu, Tarragonara itzultzea erabaki zuen. Portu inguran zelarik, gudontzi armatu frankista baten argiak ikusi zituen urrunean, bere bila zetorren bat hain zuzen. Nere Ametzaren onerako gudontzia artean oso urrun zen, eta ezin izan zituen harrapatu Tarragonan sartu baino lehen.\nBaina bidaia guztietan ez zen horrelako zorterik izan. 1938ko urriaren 17an, Arsenio Cañada belaontzi motoreduna Bartzelonatik Aguilaseraino zihoan, jateko olio kargamentu bat hartzeko, eta bidean etsaien hainbat destruktore fortunatu zitzaizkion parean; Huescak harrapatu zuen. Atxilotu baino lehen, ontziaren armamentu bakarra zen fusil metrailadorea kareletik botatzeko agindu zuen kapitainak.\nBeste batzuetan abiazioa izan zen karabineroen ontziei eraso egin ziena. Esaterako 1939ko urtarrilaren 6an, Margarita Taberner hondoratzear egon baitzen Castello igaro orduko Cant Z 506B hidrohegazkin batek eginiko erasoaren eraginez. Une hartan Deniatik Bartzelonara zihoan, bidaiari militar batzuk eta laranja kargamentu bat zeramatzala. Hegazkinak hainbat pasada egin zizkion metrailadorez tiro eginez eta bonba txikiak jaurtikiz, eta belaontzi motoredunak bere aire kontrako bi metrailadoreez erantzun zion. Matxura garrantzitsuak izan arren Bartzelonan sartzea lortu zuen, laranjei esker lortu ere, zeren eta arindu egin baitzuten balen eragina.\nAbiazioak beste baja batzuk ere eragin zizkien Itsasoko Karabineroei, batez ere 1938ko azkeneko hilabeteetan zehar Bartzelonako portuak sarritan jasan zituen bonbardaketetan. Horietako batean samurki matxuratuta geratu zen Nere Ametza, eta dikean eman behar izan zuen aste pare bat. Beste bonbardaketa batzuetan hildakorik ere izan zen karabineroen artean, esaterako Algortako Jesus Sánchez Basagoiti sarjentua, portuko kaietan zainketa zerbitzuan ari zelarik.\n1939ko urtarrilaren hasieran, errebeldeak Kataluniaren aurka lortzen ari ziren aurrerapenak ikusirik, Garraio Buruzagitza Nagusia Olotera joan zen. Urtarrileko azken egunetan zehar karabineroen ontziek lagundu egin zuten kostaldeko herriak ebakuatzen. Belaontzi motoredunetako batzuk operazio horietan zehar galdu ziren, esaterako Gernikako Secundino Argintxona kapitainarena, Bartzelonak jasan zituen azken bonbardaketako batean hondoratua. Comercio ere istripuz galdu zen Rosesen, 1939ko urtarrilean. Beste ontziek, tartean I-1 txalupa eta Malvarrosa, karabineroz eta errefuxiatu zibilez beterik, Marseillara heldu ahal izan zuten 1939ko otsailean, eta hantxe internatuta geratu ziren. Iritsi berri horietako askoren hurrengo urratsa St. Cypriengo kontzentrazio-eremua izan zen.\nKatalunia galdu eta gero, Valentzian zegoen Nere Ametza, belaontzi motoredunen bat edo beste eta txalupa txikiak besterik ez ziren ontzitaldearen osagai. Yateak, Javean zegoenean, jakin zuen Flota Errepublikarra Cartagenatik irtenda zela, eta ez itzultzeko asmotan irten ere. 1939ko martxoaren 6ko gauean, ihes egin nahi zuten pertsona batzuk hartu eta gero, eta gerraren amaiera ateetan zen ustetan, Nere Ametzak Javea laga eta Argeliako kostaldera hartu zuen. Martxoaren 7ko goizean sartu zen Oranen, Flota Errepublikarra, berriz, egun berean Bizertan sartu zelarik.\nItsasoko Karabineroetan zen euskal jatorriko pertsonal talde txiki bat besterik ez zegoen jada, Garraio Buruzagiordetza Nagusian. Batzuek garaiz alde egin ahal izan zuten, beste batzuek nahiago izan zuten geratu, eta atxilo egin zituzten, esaterako Carlos Intxausti bilbotarra, Buruzagiordetzaren Hornidura Ataleko burua, gerraren azkeneko egunean Valentzia erori zenean harrapatu zuten eta. Gehienek epaiketa eta kartzela zigor luzeak izango zituzten, non eta heriotza ez bazen.


'NOKA', emakume zinegileen ikusgarritasunari bultzadaEuskal pantailaren gunea\nEmakume zinemagileen ikusgarritasuna indartzeko asmoz, Noka laguntza-programa aurkeztu du Eusko Jaurlaritzak. Hiru film luze bultzatuko ditu egitasmoak, eta Euskal Herriko eta nazioarteko hainbat aditu eta aholkularien formakuntza jasoko dute. Atzo goizean aurkeztu zuten egitasmoa Joxean Muñoz Eusko Jaurlaritzako Kultura sailburuordeak, Maialen Beloki Donostia Zinemaldiko zuzendariordeak eta Aitziber Atorrasagasti Zineuskadiko lehendakariak Bilboko Azkuna zentroan egindako agerraldi batean. Zabalik da jada izena emateko epea, abenduaren 14ra bitarte, eta Euskal Herriko emakume zinemagile guztiak aurkeztu ahalko dira deialdira. Filmei dagokienez, orotariko proiektuak izan daitezke: fikziozkoak, animaziozkoak edota dokumentalak. Baldintza bakarra zehaztu du Aitziber Atorrasagasti Zineuskadi ente bultzatzaileko lehendakariak: jada abian dauden egitasmoak izan behar dira, “martxan dauden proiektuak”.\nEpaimahai espezializatu bat egongo da proiektuak aztertzen, eta horietatik hiru hautatuko dituzte aholkularitza eta prestakuntza jasotzeko. Istorioaren originaltasuna, sortzaileen talentua eta proposamenaren nazioartekotzeko ahalmena izango dira proiektuak aukeratzeko orduan kontuan hartuko dituzten aldagaiak. Hautatutako egitasmoek, urtebetez jasoko dute laguntza gidoigintza, zuzendaritza, ekoizpenen eta nazioartekotze arloetan: “Oro har, hamabi aholkulari izango ditugu, eta bakoitzak era pertsonalizatuan lan egingo du: arloka eta proiektu bakoitzarekin”.\nBesteak beste, Anahi Bernerí zuzendari argentinarra, Itziar Garcia ekoizlea eta Garbiñe Ortega arte zuzendaria izango dira aholkulari lanetan, eta hiru hilabetean behin bilduko dira egileekin haien lana zuzendu eta gidatzeko. Horrez gain, bestelako jarduerak egiteko baliatuko dituzte topaketak ere: eskola magistralak, solasaldiak, mahai-inguruak…\n“Kulturan, eta horren baitan, zinemagintzan, arrakala eta disfuntzio handi bat daukagu”, adierazi zuen Muñozek atzo, “emakumeek ez dute izan beharko luketen presentzia”. Eusko Jaurlaritzako Kultura sailburuaren arabera herri osoaren kezka bihurtu behar da premisa hori, eta horretan aurrera urratsak ematen ari direla adierazi du: “emakume zinegileen pisua eta ikusgarritasuna handitzen lagunduko duen egitasmoa da Noka”.\nEkoizpenaren arloa jorratuko du NOKA programaren hirugarren faseak\nAitziber Atorrasagasti Eusko Jaurlaritza Joxean Muñoz Maialen Beloki NOKA Zineuskadi\nEuskal zinemari eskainitako eguna izango du ZINEBIk 60.edizioan


«Lagun berriak egiteko eta bertako ingurua eta ohituren berri izateko aukera izan dugu» - Kronika\n«Lagun berriak egiteko eta bertako ingurua eta ohituren berri izateko aukera izan dugu»\nMustapha Fennani eta Samira Elbouga.\nMarokoarrak dira Mustapha Fennani eta Samira Elbouga, 2007an etorri ziren Euskal Herrira, eta Hernanin bizi dira egun. Aurreko urtean hartu zuten parte aurrenekoz, Bizilagunak egitasmoan. Aurtengoan parte hartu nahi dutenek, izena eman dezakete.\nMustapha Fennani eta Samira Elbouga Hernanin bizi diren senar-emazte marokoarrak dira. 2007an etorri ziren Euskal Herrira eta gaur egun, hiru haurren gurasoak dira. Iaz Bizilagunak proiektuan parte hartu zutenez, beraien esperientzia kontatzeko hainbat galdera egin dizkiegu.\nNola ezagutu zenuten Bizilagunak proiektua?\nAMHERri esker ezagutu genuen proiektu hau. Beraiek parte hartzera animatu gintuzten eta dinamizatzaile lanetan aritu ziren boluntarioek informatu gintuzten gainerakoaz.\nZer iritzi duzue Bizilagunaken inguruan?\nUste dugu jendea ezagutzeko egun polit bat dela, baita haien gustuak, ohiturak eta interesak ezagutzeko ere.\n«Jendea ezagutzeko egun polita da, baita haien gustuak, ohiturak eta interesak ere»\nNolakoa izan zen zuen esperientzia?\nEsperientzia ona izan zen. Lehenengo udaletxeko plazan elkartu ginen parte hartzaile guztiak. Familia asko bildu ginen eta elkar ezagutzeko aukera izan genuen. Bertan guri egokitu zitzaigun familiarekin elkartu eta beraien etxera joan ginen gure hiru seme-alabekin. Bazkaria ederra izan zen.\nEgia esan hizketagai faltarik ez genuen izan. Esaterako, kultura eta hizkuntzen inguruan aritu ginen hizketan. Janariaz ere hitz egin genuen, gure ohiko platerak nolakoak diren jakinarazteko eta hemengoak zein diren eta nola prestatzen diren ikasteko.\nGogoratzen naiz gure semea ikastolan ikasitako euskarazko abesti bat abesten hasi zela: “aldapeko sagarraren adarraren puntan...” Momentua oso polita izan zen, batez ere, gu jaso gintuen familiarentzat.\nIzan al zenuten zailtasunik?\nEz, egun guztian zehar ez genuen inolako zailtasunik izan.\nFamiliek elkar ezagutzen zenuten? Eta Bizilagunaken ondoren, harremanetan jarraitzen duzue?\nEz genuen elkar ezagutzen baina elkarrekin bazkaldu genuenetik, kalean topatzen garenean hizketan geratzen gara harreman ona baitaukagu.\nZer eman dizue Bizilagunak proiektuak?\nLagun berriak egiteko aukera izateaz gain, bertako ingurua eta ohituren berri gehiago ikasi dugu.\nAnimatuko zenituzkete beste familiak parte hartzera? Zergatik?\nBai. Proiektu honek gauza onak eskaintzen dizkigula iruditzen zaigulako.


Donostiako Benta Berri babes ofizialeko etxebizitza bateko maizterra etxegabetze arriskuan dela jakinarazi dute\nPrentsaurrekoan, Victoria bizilagunak datozen hilabeteetan etxegabetze aginduari aurre egin beharko diola jakinarazi dute. Herritarrei dei egin die etxe kaleratzea gelditzera.\n2020ko abuztuaren 27a\nArgazkia: Kaleratzeak STOP Donostia\nDonostiko Kaleratzeak STOP, Alokairu Benta Berri eta Afectados por Azora en Donostia (Azorak kaltetutakoak Donostian) elkarteek elkarretaratzea egin dute ostegun goizez Donostiako Andia kalean. Mobilizazioarekin ezagutzera eman dute Benta Berri babes ofizialeko etxebizitzetako bizilagun bat, Victoria, etxegabetze arriskuan dagoela, eta kaleratzea gelditzeko deia egin diete herritarrei.\nJakinarazi dutenez, etxegabetzeak irailaren 9ko data zuen hasiera batean, baina epaileak data bertan behera utzi du. Aldaketa “arrazoi burokratikoak tarteko” gauzatu dela zehaztu du Donostiako Maizterren Sindikatuak sare sozialetan zehaztu duenez. “Blackstonek Victoria bere etxetik botatzeko asmoa dauka oraindik”, xedatu dute. Horren adierazle, Testa Blackstone funts putreak gutuna igorri dio Victoriari esanez azaroaren 30ean iraungitzen zaiola alokairu kontratua eta ez diotela berrituko.\nMaizterren Sindikatuak Victoriaren etxegabetzea iraila amaierarako edo urria hasierarako agindu dezaketela aurreikusi du, eta elkarretaratzera deitzaileek irailaren bigarren hamabostaldian gerta daitekeela adierazi dute.\n“Etxegabetze hori eta alokairuak ez ordaintzeagatik etorkizunean egingo diren kaleratzeak eragotziko ditugula berresten dugu. Etxegabetze hau eta Blackstone eta Azora funts putreek alokairua ez ordaintzeagatik egoera prekarioan dauden eta errentak ordaindu ezin dituzten bizilagunen aurkako demandak eragotziko ditugu”, ohartarazi dute prentsaurrekoan. Donostiako Maizterren Sindikatuak ere asmo bera agertu du: “Mobilizazioak ez dira geldituko. Ehundaka pertsona egongo gara atean Victoria kalean uzten saiatzekotan”.\nBenta Berriko babes ofizialeko etxebizitzak 2016az geroztik Balckstone funts putre estatubatuarraren esku daude, horiek eraiki zituzten Sacyr-Vallehermoso eta Metrovacesa enpresa eraikitzaileak aipatu funts putrearen mendeko Testa Residencial socimiaren esku egotera igaro ondoren.\nKanal hauetan artxibatua: Etxegabetzeak | Donostia | Stop Kaleratzeak


Zientzialariek uste dute Titan Saturnoren ilargi handiak giza bizitza hartzeko beharrezko baldintzak betetzen dituela | Consumer\nZientzialariek uste dute Titan Saturnoren ilargi handiak giza bizitza hartzeko beharrezko baldintzak betetzen dituela\nSatelite horrek atmosfera egonkorra du, kanpoko erradiazioetatik babesteko\nGiza bizitza hartzeko lekurik egokiena Titán litzateke. Halaxe adierazi dute Saturnoren ilargi erraldoiari buruzko lehen agintari zientifikoek, eguzki-sistemako bigarren sateliterik handiena eta atmosfera duen bakarra, aste honetan Santanderko Menéndez Pelayo Nazioarteko Unibertsitatean (UIMP) bildu baitira.\nAditu horien arabera, Titán iraganean bizimoduaren bat sortu ahal izan duen lekuetako bat da, agian orainean bizi da, edo litekeena da 1.000 edo 2.000 milioi urte barru Eguzkia izar erraldoi gorri bihurtu denean eta tenperaturak Eguzki Sisteman gora egiten duenean harrapatzea.\nParisko Behatokiko Athena Coustenis zientzialari grekoak esan zuenez, “Eguzkia izar erraldoi gorri bihurtu denean, gizakiak planetatik alde egin beharko du, Lurra oso leku gogorra izango baita”.\nJohn Zarnecki britainiarrak, “Huygens”-ko ikertzaile nagusietako batek, joan den urtarrilaren 14an Titan atmosfera trinkoa zeharkatu eta izoztutako gainazalean pausatu zen zundak, zera esan zuen tonu harrigarrian: “hori 2.000 milioi urte barru izango da”.\nBai Coustanisek eta bai Zarneckik, bai NASAko Astrobiologia Institutuko zuzendariak, Bruce Runnegar australiarrak, defendatu zutenez, hain garrantzitsua bada Saturnoren hain urrun dagoen ilargi bat aztertzea, baldintza asko dituelako da.\n“Titánek atmosfera egonkor bat du, kanpoko erradiazioetatik babesten duena; haren ‘airea’ nitrogenoz eta metanoz osatuta dago -bizitza agertu aurretik Lurrean zegoen nahasketa bera-, eta ura izotz eran eta molekula organiko konplexuetan dago”, azaldu zuen Coustanisek. Arazoa da Eguzkitik hain urrun dagoela (Lurra baino hamar aldiz gehiago), haren tenperatura zero azpiko 178 gradukoa dela.\nbizitza humana-eu titan


smart.radiotraining.org » Mezu bat utzi!\nMezu bat utzi!\nPartehartzaileek grabagailu eramangarri batean mezu bana utziko dute, batak bestearen atzetik. Grabagailu ikasgela huts baten erdian egongo da. Mezu motzak izango dira, gehienez ere bi esalditako adierazpenak, hezitzaileak emango dizkien gai edo galderei buruzkoak (txartel bana emango zaie, dena delakoarekin idatzita). Guztiek mezuak grabatu ostean, elkarrekin entzungo dute grabazioa.\nLotsa galtzeko ariketen ildokoa da berau, eta giro polita sortzeaz gain, grabaketetan trebatzeko ere aproposa da. Hezitzaileak ebaluaketa baten atal modura erabil dezake, edota partehartzaileen nahiak eta itxaropenak jasotzeko. Beraz, jolas labur hau ebaluaketan eta aztertu beharreko lanetan trebatzeko erabil daiteke.\nLotsa galtzeko jarduera modura, taldean giro jatorra sortzeko balio du, baina baita grabagailu eramangarri bat erabiltzen trebatzeko metodo erraz modura ere.Ebaluaketa, aztertu beharreko lanketa edota ikaskideen itxaropen eta nahiak jasotzeko ariketa moduan erabilita, hezitzailea hobeto orientatu daiteke formakuntza bideratu eta hobetzeko.\nEz da aparteko trebetasunik behar, grabagailu eramangarri bat erabiltzeko oinarrizko ezagutza baino ez.\nz da aparteko azpiegiturarik behar, ikasgela eroso bat eta grabagailu eramangarri bat ez besterik.\nPaperezko txartelak jarraibide laburrekin (esaterako: “esan zerbait eguraldiari buruz!” / “zer jan duzu bazkaltzeko?” / zer moduz zure gaurko goiza?” eta abar”).\nHezitzaileak txartel bana emango die. Bakoitzean galdera edo eskaera bat egongo da - gorago daudenen tankerakoa - eta zenbaki bat, partaideen ordena finkatuko duena. Guztiak ikasgelatik aterako dira, soilik grabagailua geratuko da erdiko mahai baten gainean. Ikasleak banaka sartuko dira gelara, eman zaizkien zenbakien ordena mantenduz.Guztiek mezu bana utzi ostean guztiak sartuko dira eta grabaketa adituko dute. Dibertigarria izan daiteke, partehartzaileek ez baitakite aurrekoek zer esan duten eta azken emaitza grabazio jarrai bat baita.\nArriskua partehartzaileek aurretik grabatu dena ezabatzea izan daiteke.\nAriketa ebaluaketa modura erabil daiteke, edota ikasleen nahiak eta beharrak jasotzeko. Metodoa berbera da, baina hezitzailearen txarteletako mezuak aldatu egin daitezke, hala nola “zein izan da zure eguneko unerik ederrena? / “zer ikasi duzu gaur” / “zer espero zenuen eta lortu duzu trebakuntzaren hasieratik hona?”.\nMetodo hau egokia da behar bereziak dituen edozein talderekin erabiltzeko - baina baliteke ikusmen urritasuna daukaten partaideek laguntza behar izatea grabagailu eramangarria erabiltzeko, eta ikasteko zailtasunak dauzkatenek gailua erabiltzeko adina konfiantza eduki behar dute.\nLotsa galtzeko baldin bada, trebakuntzaren edozein momentutan erabili daiteke, eta ebaluaketaren parte bada, amaiera aldera.


ErraustePlanta | Hamaika Telebista\nMarkel Olano: "Ekonomikoki eta kudeaketa ikuspuntutik egoera beltza da Gipuzkoan une honetan"\nGurean Gaur saioaren elkarrizketa atalean, Markel Olano Gipuzkoako Batzar Nagusietako EAJren bozeramailea izan dugu. Errauste plantaren proiektua bertan behera geratu denean, jeltzaleek gogor kritikatu dute Bilduren gobernuaren erabakia. Prozesu oso baten amaiera, bertan behera utzi dutela salatu dute.\nErrauste plantaren lanak aurrera, eta herritarrek planto\nZubietako errauste plantaren bigarren fasea eraikitzeko eta ustiatzeko kontratua sinatu dute GHK eta FCCk, eta hain justu, azpiegutura martxan jartzea geldiarazi nahi du Errausketaren Aurkako Mugimenduak, eta giza kate bat egiteko dei egin die herritarrei iganderako.\nEstatuko aurrekontu orokorrak, Kupoa, Alkobendasen gertatutako hilketa matxista, Zubietako errauste plantaren inguruko analisia eta beste asteazkeneko albistegian.\nErrauste planta eta AHTrik ez!\nEhunka lagun bildu ziren ekainaren 13an Donostian errauste planta eta Abiadura Handiko Trenaren kontra. Gertutik jarraitu genituen bi mobilizazioak eta deitzaileekin ez ezik, hainbat aditurekin landu ditugu gaiak. Batetik, alor ekonomikotik landu ditugu bi proiektuak, eta bestetik, herritarren parte hartzearen ikuspegitik.


Erosi Keto Eat&Fit Alacanten\nKapsulak Keto Eat&Fit Alacanten\nKeto dieta bhb konplexuarekin pisua galtzeko Alacanten\nEspainia osoak daki keto dietaren onurak eta eraginkortasuna. Orain oso erraza bihurtu da zetosian sartzea, Keto Eat & Fit kapsula bereziak daudelako. Droga hau pisua galtzeko erraz erosi nahi baduzu, adierazi zure telefono zenbakia eta zure izena webgune ofizialeko eremu berezietan. Eta konpainiaren kudeatzaileak ordu 1 barru deituko zaitu denbora laburrean, eskaera argitzeko eta zure helbidera bidalketa antolatzeko eta eskaera egiteko. Gaur egun bakarrik Keto Eat & Fit kapsulak% 50eko beherapenarekin saltzen dira - € 39. Paketea mezularitzatik edo posta-bulegoan posta bidez jaso ondoren bakarrik ordainduko duzu.\nNola erosi Alacanten Keto Eat&Fit\nKetosi bidez pisua galtzea erraz Keto Eat & Fit Alacanten kapsulekin\nKapsula hauek oso ezagunak direnez, faltsututako produktuak gero eta ohikoagoak dira Alacant-en droga honen itxurapean. Erositako produktuaren kalitatea ziurtatzeko, merezi du Espainian eskatu eta erostea zuzenean webgune ofizialean hornitzaileari. Besterik gabe, eskaerak inprimakian izena eta telefono zenbakia dituzten eremuak bete behar dituzu zure eskaera onartu ahal izateko. Egin berehalako eskaera beherapen prezioan eta itxaron langilearen deia eta adostu xehetasunak, nork egingo duen eskaera eta zuk jasoko duzu paketea eta ordaindu. Gaur egun soilik DESKONTUA% 50, eskaera prezio murriztuan. Bere prezioa € 39 da. Eska ezazu Alacanten posta bulegoan. Entregatzearen kostu zehatza hirirako distantziaren araberakoa da.\nKeto Eat&Fit Palma de Mallorcan Keto Eat&Fit Almerian\nEskatzeko Keto Eat&Fit Alacanten % 50 bakoitza


Izena: Iban Zaldua Gonzalez\nIban Zaldua (Donostia, 1966). Historialaria da eta Gasteizen bizi da. Zenbait ipuin liburu eman ditu argitara: Gezurrak, gezurrak, gezurrak (Erein, 2000), Traizioak (Erein, 2001), La isla de los antropólogos y otros relatos (Lengua de Trapo, 2002), Itzalak (Erein, 2004), Etorkizuna (Alberdania, 2005, Euskadi\nLiteratur Saria), Ipuinak -Antologia bat- (Erein, 2010) eta Biodiskografiak (Erein, 2011). Bi eleberriren egile ere bada: Si Sabino viviría (Lengua de Trapo, 2005) eta Euskaldun guztion aberria (Alberdania, 2008); Azken garaipena komikiaren gidoiarena (Ikastolen Elkartea, 2011, Julen Ribasen marrazkiekin); eta euskal literaturaren inguruko hiru saiorena, Obabatiko tranbia (Alberdania, 2002), Animalia disekatuak (Utriusque Vasconiae, 2005) eta Ese idioma raro y poderoso (Lengua de Trapo, 2012). Volgako Batelariak web-aldizkariko erredakzio batzordeko partaidea da, bestalde (http://www.eibar.org/blogak/volga), eta Gasteizko Irakurle Klubeko koordinatzailea.\nAZKEN GARAIPENA (2012 EUSKADI LITERATURA SARIA)\nEgilea: ZALDUA, IBAN / RIBAS, JULEN (IL. )\nEgilea: ZALDUA GONZALEZ, IBAN\nEgilea: MARKULETA, GERARDO / ZALDUA, IBAN\nEgilea: FERRERO, JESUS / CALVO, JAVIER / ZALDUA, IBAN\nArgitaletxea: 451 EDITORES


Barakaldok bere “kanpai magikoak” abenduaren 10ean ospatuko ditu Herriko Plazan - Inguralde\nBarakaldok bere “kanpai magikoak” abenduaren 10ean ospatuko ditu Herriko Plazan\nAce Barakaldo Merkataritza eta Hiri enpresa elkarteak antolatzen du, Udalaren laguntzarekin, familia festa hau, non 12 mahats tradizionalak 12 gominola izango diren\nEkitaldi horretan musika-emanaldiak eta antzerki-ikuskizunak egingo dira, eta "Barakaldon Gozatu eta Irabazi" kanpainaren zozketa egingo da; 10.000 euro banatuko dira opari-bonuetan.\nBarakaldon, 2021eko azaroaren 23an\nBarakaldok aldez aurretik gozatuko du Urtezahar gaueko jaiez, Kanpai magikoak ekimenari esker, ACE Merkataritza eta Hiri Enpresen Elkarteak eta Barakaldoko Udalak bultzatuta. Horrela, datorren abenduaren 10ean Herriko Plaza festa handi bat bihurtuko da Barakaldoko familientzat, eta 12 mahatsak 12 gominola bihurtuko dira.\nAmaia del Campo alkateak ekimenaren aurkezpenean adierazi duenez, Wekimen honen helburua herriko dendetan erosketak bultzatzea, ezagutaraztea eta txikienen artean Gabon Zahar gaueko ilusioa kutsatzea da. Barakaldoko merkataritzarekin lotura berezia sortzeko modu bat da”.\nIzan ere, ekimenari atxikitako Barakaldoko saltokiek banatuko dituzte –beren establezimenduetan erosketak egiten dituzten pertsonen artean– Kanpaikada aurreratuetarako prestatutako 3.000 gominola-poltsetako bat lortzeko aukera emango duten tiketak. Horretarako, Herriko Plazan hainbat karpa jarriko dira, eta bertan, jaia hasi baino ordubete lehenago, tiketak gozokiekin trukatu ahal izango dira.\nAna Morgado ACE elkarteko presidenteak adierazi duenez, “herritarrek tokiko merkataritzaren aldeko hautua egitearen garrantziaz jabetzea nahi dugu, eta jakin dezatela gertuko alternatiba bat garela eta oso baliagarria dela kontsumo handiko data hauetan”.\nKanpai Magikoetan parte hartu nahi duten saltokiak formulario honen bidez atxiki beharko dira formalki, azaroaren 26a baino lehen. Inprimakia ACEren webgunean ere badago eskuragarri. Elkarteak saltoki bakoitzari dagozkion tiketak emango ditu –parte hartzen duten saltokien azken kopuruaren arabera–, baita kanpaina identifikatzeko kartel bat eta flyerrak ere, bezeroei informazioa eman ahal izateko. Txartelak abenduaren 1etik aurrera banatu ahal izango dira.\n“Barakaldon Gozatu eta Irabazi” opari-ticketen zozketa\nJaia arratsaldeko 18: 15etan hasiko da La Tal konpainia kataluniarraren « Carrillo » kaleko ikuskizunarekin, eta Barakaldoko dendetan gaurtik azaroaren 23tik abenduaren 9ra bitartean egiten ari den «Barakaldo Gozatu eta Irabazi» kanpainaren zozketa barne hartuko du.\nKanpainak 1.000 euroko 4 sari eta 500 euroko 12 banatuko ditu merkataritza, ostalaritza eta zerbitzuen sektoreetako establezimenduetan kontsumitzen duten pertsona guztien artean, baldin eta hiri-eremuan badaude eta kalean bertan sarbidea badute Inguralderen webgunean kontsulta daitezke zozketaren oinarriak.\nGainera, sariak parte hartzen duten establezimendu guztien artean modu orekatuan banatuko direla bermatzeko, kokapen geografikoa alde batera utzi gabe, Udalak auzo edo eremu jakin bat esleitu dio sari bakoitzari. Horrela, irabazleak opari-txartela erabili beharko du eremu horietako lokaletan. Auzoen sailkapena, zozketaren oinarri osoak bezala, Inguralderen webgunean ageri da.\nBestalde, saridunak hainbat establezimendutan kontsumitu ahal izango du bere balea, betiere gehienez 300 euro eta gutxienez 50 euro gainditzen ez baditu establezimendu bakoitzeko 1.000 euroko sarien kasuan. Muga hori 150 eurokoa izango da gehienez, eta 50 eurokoa gutxienez, 500 euroko sarietan. Opari-txartela kontsumitzeko azken eguna abenduaren 31 izango da. Inguralde irabazleekin harremanetan jarriko da telefonoz –gehienez 5 telefono-dei– txartelak entregatzeko.\nZozketa egin eta berehala, 19: 00etan, kanpaikada aurreratuen ekitaldia egingo da, eta gominolak izango dira protagonista nagusiak. Ondoren, Paco DJ eta Urtzaren musika animazioa eta "karrillo" ikuskizunaren emanaldi berri baten txanda iritsiko da.\nUrte Berrirako ongietorri aurreratuaren baterako jarduera honetan egingo den txartelen zozketa Barakaldoko Udalak sustatutako kanpaina baten amaiera izango da. Kanpaina horretan 40 erabili dira. 000 euro udalerriko jarduera ekonomikoa bultzatzeko, batez ere hiri-enpresen, merkataritzaren, ostalaritzaren eta zerbitzuen sektoreetan. Ekimenaren helburu nagusiak dira Barakaldoko enpresa-sarearen tamaina eta aniztasuna ezagutaraztea, kaleko bizitza dinamizatzea eta kontsumitzaileen eta hurbileko establezimenduen arteko harremana bultzatzea.\nGarrantzitsua da azpimarratzea, nolanahi ere, ekitaldia egitea aurreikusita dagoen uneko osasun-egoeraren mende dagoela, Udala Covid-19a hedatzea saihesteko beharrezko osasun-neurrietara mugatuko baita..


Espainiako Auzitegi Gorenak hartu du erabakia. Herritar bat urte eta erdiko kartzela zigorrera kondenatu du mezu bat bertxiotzeagatik, auzitegiaren ustez nahikoa baita “modu batera edo bestera mezura iristea eta hari publizitatea ematea, mezua pertsona kopuru handi batengana zabalduta”. Baina zer da kopuru handi bat?\n2014 eta 2015 artean bideo batzuk zabaldu izanagatik zigortu dute. Bideo batean Josu Uribetxebarriari eginiko omenaldiaren zati bat ageri da. Epailearen ustez, irudi horiek “agur eta ohore” mezuarekin lagunduta terrorismo delitua osatzen dute.\nAuzipetuaren defentsak ordea argudiatu du, mezua ez zuela akusatuak sortu, aurrez sarean zegoen mezu bat bertxiotu zuela auzipetuak. Gainera, mezuak adierazpen askatasunaren barruan daudela uste du defentsak. Baina epaileak ez ditu aintzat hartu argudioak.\n“Terrorismoari gorazarre” egiten dioten mezuak bertxiotzea delitu bihurtu du Espainiako Auzitegi Gorenak. Orain galdera da, atsegin dut emateak zenbat balio du auzitegiaren eskalan? Eta bertxiotutako mezua facebookera igotzeak? Eta instagramera? Eta telebistan txio hori erakusteak?\nKanal hauetan artxibatua: Adierazpen askatasuna | Twitter


kazeta.eus - Amaturren Euskal Herriko errugbi txapelketa Baigorrin jokatuko da bihar\nAmaturren Euskal Herriko errugbi txapelketa Baigorrin jokatuko da bihar\nArgitaratua: 2014-06-06 16:45:34\nEuskal Herriko Errugbi Txapelketaren bigarren edizioa Saran egin zen. Argazkia Nicolas MOLLO\nBihar, Euskal Herriko errugbi txapelketaren 4. edizioa Baigorrin jokatuko da Euskal Herri osotik etorritako taldeen parte hartzeerakin. 10:00etatik goiti, USSP Amikuze, Sarako Izarra, US Nafarroa, Baztan RT, Barkoxeko Geroa, Gaztedi RT, RC Irun eta Durango RT errugbi taldeak lehiatuko dira txapelaren irabazteko. Iaz, US Nafarroak irabazi zuenez txapleketa Lekarozen, aurten Baxe Nafarroan egingo da torneoa. Gaueko 20:30etan sari banaketa egingo da, eta ondoren, Argentinako asado baten inguruan bilduko dira denak.\nArratsaldeko 14:00etan, nesken arteko partidua jokatuko da. Ipar Euskal Herria Hego Euskal Herriaren aurka arituko da. 15:00etan, elbarrituen errugbi partida baten erakusketa egingo da Aingirak elkartearekin.


FMUSER X01 FM transmisorea ekartzen Radio gerra-gizona Arloak-News-FMUSER FM transmisorea Guangzhou to, FM transmisorea China hornitzailea\nFMUSER X01 FM transmisorea ekartzen Radio gerra-gizona Arloak\npopulazio iritsi gerra-gizona eremuetan irrati erronka nagusietako bat da, batez ere, euren transmisoreak nagusia ez isolatu arlo horiek estaltzeko erabat.\nIrakeko telebistei batzuk izan ditu esperimentatzen liburu tamainako FMUSER X01 FM transmisoreak FM seinaleak duenean a 3.7 milia (6 km) erradioa gai.\n"Mosul erori ondoren, ISIL mundu osoko Mosul hiriaren barruan pertsona deskonektatu GSM sare zelularra gelditu ere egin du lan eta murrizketak gehiago jarri Interneten," esan zuen Mohammed Al-Mawsili, a 28 urteko Mosul from eta Alghad Radio gerenteak. "Hori dela eta, ezarri dugu sortu gure radio station lotura zuzena du pertsonen barruan mantentzea - presoak - baditut oraindik Mosul. Poltsikoan FM arlo non ezin dugu transmisoreak nagusia non ez dela hartzaile bat da, besteak beste, udalekuak eta herrietan bezala iristeko erabil daiteke. "\nThe FMUSER X01 FM transmisorea prototipoa esperientziadun FMUSER taldeak diseinatu zuen. Smart gailu bat eduki satelite, USB edo zuzeneko konektatutako mikrofonoa / mixer janari-set-up antena bertikalean emititzen ahal da; bere boterea lortu 12 volteko bateria auto batetik, eta / edo eguzki panelak, sorgailu bat edo are arrunta zaharra hartune.\nFMUSER atzean ideia bat merke txiki FM transmisorea dela erraza zabaldu eta boterea, erraz instalatu eta kontrola, eta merkean ordezkatzeko jatorrizko unitatea hondatu edo lapurtuz gero sortzea zen.\n"Transmisoreak handi tradizionala eta antenak eratzea gatazka eremuetan oso garestia eta arriskutsua da", esan FMUSER Design Lead Yong Yang. "Gainera, badago arriskua dagoela zure transmisio gune diren eskualde honetan gatazka eragiten jendea bahitu egingo da. The FMUSER X01 FM kontzeptua saihesten gai horiek, pakete bat dela merkean eta erraz lantzen ere. "\nThe FMUSER X01 FM transmisorea itxita 8-by-10 hazbeteko bero-barreiatzaile metal itxitura bat eraiki da. LCD pantaila txiki bat aurrealdean du emanaldia FM frekuentzia, irteera-igorlea boterea, eta bestelako informazio garrantzitsua bistaratzen duen on ditu.\nigorlea barrutia gehiago sor daitezke antena zeintzunahi da available.Turning erabiliz igotzen FMUSER X01 FM on the txiki hiru hankako bertikala GP antena, power-hornidura eta ezer entzungailu bat mini-plug edo USB makila batekin konektatzen materia da. Piztu, eta emateko difusio aire abiatu.\nFMUSER X01 FM MARTXAN\nAlghad Radio izan da esperimentatzen bere FMUSER X01 FM transmisore "abian jartzea kokapen ezberdinetan non okupatuak daiteke gure estaldura hobetzeko ikusteko moduan," esan zuen Al-Mawsili. "Probak egiteko hautatu bat Bashiqah mendian, eta bertan izango da erronka dira transmisoreak nagusira mendi-hesiaren ondorioz iritsi da gertu dago. PFM mendiko haratago kokapen arlo batzuk non balizko ikusleak dugu estaltzeko lagundu dezake. "\nNon FMUSER X01 FM ezin benetan ordaindu off Alghad Radio-behineko likidazioak iritsi entzule potentzial asko, hala nola, lekualdatuen pertsona kanpamenduetan gisa hasi da. "Part bat FMUSER X01 FM IDP kanpamentu batean aproposa da, ez dugulako izan da diru asko gastatu behar erosi eta transmisoreak big itzali on, "Al-Mawsaili esan. "X01 FM zerbitzu bera ematen ahal kostua askoz txikiagoa baita."\nThe FMUSER X01 FM Unitate irrati txikiak, metalezko kutxa geltokia da. FMUSER X01 FM Era berean, Siriako Radio Network erabiltzen ari, hiria arloetan geltokiak arabera. "Telefonoak erabiltzea oso erraza da, ez du ahalegin handirik eskatzen eta bateria edo elektrizitatea eskuragarri badago lan egiten du", esan Farhad Yunisen, erreportaria RADIO NINE FM lanean. "Bateria ordu inguru iraungo du."\nErabiliz FMUSER X01 FM igorlea, RADIO NINE FM profesionala Fonetiker irrati difusio bat entregatu ahal 1.4 milia bat (3 km) erradioa baino gehiago "kostua gabe eta traba" ohiko FM transmisorea gune bat eraikitzeko, esan Yildiz Shehab, RADIO NINE FM erreportaria Amuda City oinarritutako, Sirian. Aldi berean, sistema zuhurra da: "antena txikia da eta inork ez daki difusio irrati antena bat dela", esan Shehab.\nBeheko lerroa: "FMUSER X01 FM Irrati behar duten gehienak, prezioa ia edonork jasan dezakete populuari informazioa lortzean arazoari irtenbide teknologiko eraginkorra da ", esan Katina Sostman. "Zer den sormen kostu baxuko erronka egoerei aplikatzea egin daiteke erakusten du."\nAurrekoa:MOSFETs eta MOSFET gidariak\nHurrengoa:FMUSER hitzaldi publikoa zerbitzatzen IPTV kodetzailea zuzeneko emisio